Huvitatud isik		

 	06.03.2025 nr 2.-1.1/72 - 2	

	

	
Viljandi mnt 41 projekteerimistingimuste eelnõu avalikustamine		

Nõmme Linnaosa Valitsus avalikustab Viljandi mnt 41 kinnistule laohoone laiendamise projekteerimistingimuste eelnõu koos illustreeriva materjaliga (hoone eskiis).
Nõmme linnaosa üldplaneeringu kohaselt asub Viljandi mnt 41 kinnistu ettevõtlus juhtotstarbega alal, millel on tootmis- ja laondusettevõtete kõrvalfunktsioon, kuhu võib kavandada kaubandus-, äri-, teenindus- ja toitlustusasutusi, büroohooneid, vaba aja veetmise võimalusi pakkuvais ettevõtteid ja -asutusi, mängu- ja spordiväljakuid jms.
Projekteerimistingimuste eesmärk on määrata tingimused Viljandi mnt 41 kinnistule laohoone laiendamiseks üle 33% esialgsest mahust.
Hoone teise korruse võib kavandada olemasolevatele müüridele, lisandub keldrikorruse trepp. Üldplaneeringu kohaselt määratakse ettevõtlusalal krundi täisehitusprotsent linnaehituslikule analüüsile tuginedes. Antud krundi täisehitusprotsent on 27%, mis ei suurene.
Kohaliku omavalitsuse üksus võib planeerimisseaduse § 125 lõike 5 alusel lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 
1)	ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2)	üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.	
Projekteerimistingimuste eelnõu ja selle lisamaterjalide avalik väljapanek toimub 17. märtsist kuni 31. märtsini 2025 Nõmme Linnaosa Valitsuse ruumides, Valdeku tn 13, I korruse fuajees, küsida infoletist.
Projekteerimistingimuste taotlusega nr 2511002/00908 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda Tallinna projekteerimistingimuste ja ehitusprojektide registris veebiaadressil: 
http://ehitus.tallinn.ee/tpr/Start.aspx?PageName=Menetlus&MLiik=PT&MID=172366 
menetluse nr PT250380 või Viljandi mnt 41 aadressi alt.
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Alice Laanemägi
6457300 alice.laanemagi@tallinnlv.ee